সংহাৰী বানৰ পাছতে তামুলপুৰত খহনীয়াৰ তাণ্ডৱ, পাগলাদিয়া নৈৰ মথাউৰি ভঙাৰ ফলত তামুলপুৰ-মুছলপুৰ সংযোগী পথৰ ৰাইজে ভুগিব লগা হৈছে নানা সমস্যাত

বাক্সাৰ তামুলপুৰ-মুছলপুৰ সংযোগী পথ আৰু দলং বানে চিঙি নিয়াৰ ফলত যাতায়তৰ নামত দুৰ্ভোগ ভুগিব লগা হৈছে পথটোৰে অহা যোৱা কৰা ৰাইজে।

পাগলাদিয়া নৈৰ মথাউৰি ভঙাৰ ফলত চিঙি পেলাইছিল নৱ নিৰ্মিত তামুলপুৰ-মুছলপুৰ সংযোগী পথটোৰ গলবিলৰ এটি অংশ।

পথটোৰ প্ৰায় ১ কি:মি: দৈৰ্ঘ চিঙি যোৱাত ব্যাহত হৈছে পথটোৰে যাতায়ত।

আনকি পাগলাদিয়া নৈৰ প্ৰৱল বানত ভাঙি যায় পথটোৰ মাজত থকা কংক্ৰিট দলং এখনো।

লৰা-ছোৱালীক স্কুললৈ নিয়া ,বজাৰ-সমাৰ কৰাৰ ক্ষেত্ৰটো দেখা দিছে নানা সমস্যাই।

পথটো নিৰ্মাণ কৰাত গাফিলতি হোৱাৰ বাবেও ঠিকাদাৰৰ বিৰুদ্ধে অভিযোগ উত্থাপন কৰে স্থানীয়ই।